
		                                                                                                                                                                                         ОБРАЗАЦ

	СТАНДАРД 8 СА КРИТЕРИЈУМИМА:
АКРЕДИТАЦИЈА СТУДИЈСКИХ ПРОГРАМА НА ЕНГЛЕСКОМ ЈЕЗИКУ

	Студијски програми се могу организовати на енглеском језику, ако су испуњени сви услови који важе за акредитацију програма на службеном језику, уз додатни услов да установа: 
· Посједује сву релевантну документацију за реализацију програма/модула/курса на енглеском језику;
· Испуни и посебне услове, како би доказала оспособљеност за организовање наставе на енглеском језику, и то да: 
· има добро развијену студентску мобилност и мобилност особља, као и оспособљене професионалне сервисе за пружање помоћи и савјета у програмима мобилности,
· разматра и рјешава потребе долазећих студената, на разним нивоима студија, у току планирања и организовања наставе на енглеском језику,
· посједује ефикасан процес прикупљања и анализирања података који се односе на интересовање и број долазећих студената на предметима/модулима/студијским програмима.

За организацију ових студија, студенти и наставно особље треба да посједују потребан ниво знања енглеског језика.

	Смјернице:
· Документација се припрема у складу са потребама захтјева за:
· Акредитацију студијског програма на енглеском језику који је претходно акредитован на службеном језику,
· Акредитацију новог студијског програма на енглеском језику.

· У првом случају, Агенција за контролу и обезбјеђење квалитета високог образовања (у даљем тексту: Агенција) именује акредитациону комисију која оцјењује испуњеност критеријума за Стандард 8. Установа која подноси захтјев припрема извјештај на енглеском језику, са фокусом на језичку оспособљеност наставног особља и студената. Није потребно да установа пролази комплетан поступак акредитације студијског програма, ако се акредитација на енглеском језику спроводи за период у којему важи акредитација/реакредитација на службеном језику, већ се примјењује сљедећи поступак:
· Агенција формира акредитациону комисију од три члана, од којих је, најмање, један са академским звањем из области лингвистике енглеског језика,
· Комисија припрема извјештај Агенцији у складу са смјерницама за Стандард 8.

· За акредитацију новог студијског програма на енглеском језику, захтјев се припрема према форми која се примјењује у процесу акредитације студијских програма на службеном језику, допуњен са подацима предвиђеним Стандардом 8. Комплетан захтјев за акредитацију студијског програма припрема се двојезички: на службеном и енглеском језику.


	КРИТЕРИЈУМИ:

	8.1. Организација наставе

Настава на енглеском језику која се оцјењује организује се за:
· Комплетан студијски програм, 
· Појединачне модуле студијског програма,
· Појединачне предмете студијског програма који се изводе искључиво на енглеском језику.

         Установа посједује релевантну литературу на енглеском језику.


	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/осврт/препоруке:

	Критеријум за оцјењивање: Елиминациони

	8.2. Језичка оспособљеност

· Ниво познавања језика је прописан у институционалним актима, и то:

За студенте:
· За студенте првог и другог циклуса студија (основне и постдипломске студије), најмање сертификат издат од стране лиценциране установе (центар за језике на универзитету или друга лиценцирана академска установа за енглески језик), којим се потврђује ниво познавања енглеског језика (најмање ЦЕФ-ниво Б1.2) или диплома завршене школе у земљи или иностранству, у којој се настава узводи на енглеском језику;
· За студенте трећег циклуса (докторске студије), сертификат о положеном  ТОЕФЛ/ИЕЛТС тесту, или Цамбридге/Оxфорд сертификат (најмање ЦЕФ-ниво Б2.1).

Ниво познавања језика од стране наставног особља је јасно прописан у институционалним актима, и то:
· Наставно особље има формалну потврду о знању језика, нпр.  ЦЕФ ниво Б 2.2, или сертификат о вишем средњем академском енглеском језику, сертификат о познавању енглеског језика струке; сертификат о положеном ТОЕФЛ/ИЕЛТС тесту, или Цамбридге/Оxфорд сертификат (најмање ЦЕФ-ниво Б2.2);
· Као еквивалент формалној потврди за наставнике, узима се у обзир број радова објављених у часописима са СЦИ/СЦИЕ/ССЦИ/А&ХЦИ листе на енглеском језику (минимално 2), као и број усмених презентација на енглеском језику на интернационалним конференцијама (минимално 3), предавачко искуство на енглеском језику на страним универзитетима или дугорочна академска мобилност, специјализације, и наставни ангажман на универзитима гдје се настава изводи на енглеском језику;
· Као еквивалент формалној потврди за наставнике узима се у обзир и завршен међународни студијски програм на енглеском језику (основне,мастер или докторске студије, постдокторске студије).

Прилог: 
· Потврде и сертификати о знању енглеског језика, као и други докази
· Правила о студирању на студијама на енглеском језику


	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/осврт/препоруке:

	Критеријум за оцјењивање: Елиминациони

	8.3. Издавање докумената

За издавање докумената, установа има прописане процедуре, изглед и садржај докумената у двојезичној форми: препис оцјена (модул/предмет), диплома и додатак дипломе (студијски програм)

Прилог:
· Процедуре за издавање докумената и препис оцјена
· Примјер дипломе и додатка дипломе

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/осврт/препоруке:

	Критеријум за оцјењивање: Елиминациони

	8.4. Заједнички студијски програм и издавање заједничке дипломе

· Студијски програм који заједно организују двије или више установа високог образовања (у даљем тексти: установе-партнери) испуњава сљедеће:
· План реализације програма детаљно приказан, са подацима за дио програма који се изводи заједнички и дјеловима програма који су у надлежности појединачних установа-партнера;
· Акредитација заједничких програма завршава се по истој процедури као и у случају захтјева појединачне установе (организационе јединице); 
· У поступку акредитације заједничких програма партнерских установа из различитих земаља, свака установа треба да заврши национални поступак и посједује позитивну одлуку од стране националних акредитационих тијела;
· Акредитацији заједничких програма претходи билатерални/мултилатерални споразум о заједничком програму;
· Пријава за акредитацију треба да садржи и прецизан план мобилности студената и наставног особља, као и број националних и интернационалних студената који се уписују на студијски програм.
· Заједничке дипломе се издају студентима који су завршили заједнички програм (похађали наставу и положили испите) на свакој од установа-партнера акредитованих за реализацију заједничког студијског програма. Диплому потписују овлашћена лица свих установа-партнера укључених у реализацију заједничког студијског програма.

Прилог:
· План реализације програма
· Билатерални/мултилатерални споразум о заједничком програму
· Одлука националног акредитационог тијела за сваку установу партнера

	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/осврт/препоруке:






	Критеријум за оцјењивање: Елиминациони

	8.5.   Политика интернационализације     


· Установа високог образовања посједује политику интернационализације која:

· Подстиче активно учешће студената и академског кадра у програмима међународне размјене и јачању међународних капацитета;
· Подстиче упис страних студената и ангажовање међународног академског кадра;
· Садржи одредбе о увођењу заједничких или дуплих диплома у сарадњи са међународним партнерима.

· Установа високог образовања редовно преиспитује и ажурира своју политику интернационализације како би обезбиједила да иста остане релевантна и ефикасна.
· Установа високог образовања пружа страним студентима информације о визном режиму Црне Горе, као и информације о могућностима за добијање смјештаја у студентским домовима.
· Установа високог образовања је потписала споразуме о сарадњи са релевантним међународним установама.

Прилог:

· Политика интернационализације
· Споразуми о сарадњи са међународним установама
· Вебстраница установе на енглеском језику која посједује релевантне информације за међународне студенте
· Водич за стране студенте


	Оцјена испуњености

	Испуњено
	
	Дјелимично испуњено
	
	Није испуњено
	

	Коментар/осврт/препоруке:




	Критеријум за оцјењивање: Елиминациони

